Η μάχη της Χιλής στα Εξάρχεια
2026-04-06 19:00 - 21:00 (Europe/Athens) | Locomotiva cooperativa Εξάρχεια, Μπόταση 7 και Σολωμού, Εξάρχεια, Αττική, 10682, Greece
Προβολή του πρώτου μέρους της τριλογίας του Πατρίσιο Γκουζμάν «Η μάχη της Χιλής» στη Λοκομοτίβα!
Την Κυριακή 05 Απριλίου στις 19:00 στην Λοκομοτίβα [Αλλαγή ημερομηνίας για Δεύτερα 06/04], η κομματική οργάνωση Εξαρχείων- Πατησίων- Κυψέλης του Εργατικού Επαναστατικού Κόμματος διοργανώνει την προβολή ταινίας του πρώτου μέρους της τριλογίας του P. Guzman η «Η Μάχη της Χιλής» υπό τον τίτλο «Η Εξέγερση της Μπουρζουαζίας». Η συγκεκριμένη κινηματογραφική πραγματεία συνιστά μια αμείλικτη διαλεκτική καταγραφή της ταξικής πάλης στην Χιλή στην πιο βίαιη καμπή της, λίγο πριν το πραξικόπημα Πινοσέτ. Δεν πρόκειται για μια απλή χρονογραφία των γεγονότων του 1973, αλλά για μια ανατομία της αντεπανάστασης, η οποία αποκαλύπτει με επιστημονική ακρίβεια πώς η άρχουσα τάξη, θορυβημένη από την απειλή της απώλειας των προνομίων της, αποβάλλει το προσωρινό δημοκρατικό της ένδυμα για να προετοιμάσει το έδαφος για τον φασισμό.
Το ντοκιμαντέρ αναδεικνύει το ιστορικό παράδοξο της ρεφορμιστικής στρατηγικής: την πεποίθηση ότι η μετάβαση στον σοσιαλισμό μπορεί να επιτευχθεί μέσω των υπαρχόντων αστικών θεσμών. Ο φακός του Γκουσμάν συλλαμβάνει την οργάνωση του οικονομικού χάους από την ολιγαρχία και τον αμερικανικό ιμπεριαλισμό -το λοκ-άουτ, τις απεργίες των ιδιοκτητών και το σαμποτάζ της διανομής τροφίμων- ως μια συνειδητή προσπάθεια στραγγαλισμού του αυθορμιτισμού των μαζών . Η αστική τάξη δεν διστάζει να καταστρέψει την εθνική οικονομία προκειμένου να διασώσει την ατομική ιδιοκτησία, επιβεβαιώνοντας τη μαρξιστική θέση ότι το κράτος δεν αποτελεί έναν ουδέτερο διαιτητή, αλλά ένα όργανο καταστολής στα χέρια των κατεχουσών τάξεων.
Ιδιαίτερης σημασίας είναι η καταγραφή της θεσμικής παράλυσης στο Κοινοβούλιο, όπου η Δεξιά και οι Χριστιανοδημοκράτες χρησιμοποιούν τη νομοθετική εξουσία ως ανάχωμα σε κάθε προοδευτική μεταρρύθμιση. Αυτή η «θεσμική παγίδα» αποκαλύπτει τον κίνδυνο της ημιτελούς επανάστασης. Όσο η ηγεσία της Unidad Popular εμμένει στη νομιμότητα, αρνούμενη να προχωρήσει στην πλήρη διάλυση του αστικού κρατικού μηχανισμού και στον εξοπλισμό του προλεταριάτου, η αντίδραση κερδίζει τον απαραίτητο χρόνο για να ανασυνταχθεί. Η κορύφωση του πρώτου μέρους, με το αποτυχημένο πραξικόπημα του Ιουνίου (το Tanquetazo), λειτουργεί ως μια τελευταία, δραματική προειδοποίηση της Ιστορίας.
Το έργο καταλήγει να είναι ένα τραγικό μάθημα για την αναγκαιότητα της επαναστατικής αποφασιστικότητας. Η στιγμή που ο εικονολήπτης Λεονάρντο Χένρικσεν κινηματογραφεί τον ίδιο του τον θάνατο από τις σφαίρες των στρατιωτικών, αποτελεί την απόλυτη μεταφορά για τη φύση της αντεπανάστασης: είναι μια τυφλή, δολοφονική βία που στοχεύει να εξαφανίσει όχι μόνο το πολιτικό υποκείμενο, αλλά και την ίδια τη μνήμη της εξέγερσης. Έτσι, το πρώτο μέρος της τριλογίας παραμένει ένα αξεπέραστο εγχειρίδιο στρατηγικής, υπογραμμίζοντας ότι η ταξική σύγκρουση, όταν φτάσει στο απόγειό της, δεν επιδέχεται μεσοβέζικες λύσεις, παρά μόνο την ολοκληρωτική νίκη της μιας ή της άλλης πλευράς.

Όλοι την Δευτέρα 06/4 19:00 στην Λοκομοτίβα! (Μπόταση 7, Εξάρχεια)

Η Φωνή της Χιντ Ρατζάμπ
2026-04-06 19:30 - 21:30 | Στέκι Λαϊκής Συνέλευσης Γκύζη-Πολυγώνου, Σούτσου 62, Αθήνα, Αττική, Greece
Η Φωνή της Χιντ Ρατζάμπ
Μεγάλη Δευτέρα στο στέκι μας Ιωάννου Σούτσου 62 στο Γκύζη στις 7.30 προβάλουμε το συγκλονιστικό ντοκιμαντέρ μυθοπλασίας της Τυνήσιας <<Η φωνή της Χιντ Ρασίντ>> και συζητάμε για τον πόλεμο και τι μας αναλογεί να κάνουμε για αυτό στον τόπο μας. Αργυρό Λιοντάρι στη Βενετία για μια συγκινητική αντιπολεμική καταγγελία με συναρπαστική εξέλιξη και καταιγιστικό ρυθμό. Υποδειγματική μείξη ντοκιμαντέρ και μυθοπλασίας, η οποία αποφεύγει την παγίδα του εκβιαστικού μελοδράματος -σχεδόν- ολοκληρωτικά.
Με φιλμογραφία εμπνευσμένη από αληθινές ιστορίες, οι οποίες μετατρέπονται σε μυθοπλαστικά δράματα (“Beauty and the Dogs”, “Ο Άνθρωπος που Πούλησε το Δέρμα του”) ή σε υβριδικά ντοκιμαντέρ (“Τέσσερις Κόρες”), η Κάουτερ Μπεν Χανία επιλέγει να αφηγηθεί ακόμα μία, ισορροπώντας αυτήν τη φορά σε τεντωμένο και πολύ λεπτό σχοινί. Διότι πολλοί κοιτάζουν όλα όσα συμβαίνουν στη Λωρίδα της Γάζας εδώ και δύο χρόνια και μπορούν εύκολα να ξεχωρίσουν το άσπρο από το μαύρο. Μα ακόμα και έτσι, αν η καλλιτεχνική διαχείρισή τους επιθυμεί να ξεφύγει από το επίπεδο της απλής, άμεσης καταγγελίας, το πρώτο μέλημα θα πρέπει να είναι να αποφευχθεί η μονοδιάστατη οπτική και ο συναισθηματικός εκβιασμός.
Τον Ιανουάριο του 2024, μια ομάδα υπαλλήλων της Ερυθράς Ημισελήνου στη Ραμάλα λαμβάνουν μια τηλεφωνική κλήση από ένα τρομαγμένο εξάχρονο κορίτσι. Με τα πολλά καταλαβαίνουν πως βρίσκεται μέσα σε ένα ακινητοποιημένο αυτοκίνητο στη Γάζα, 80 χιλιόμετρα μακριά. Όσοι Παλαιστίνιοι συγγενείς του βρίσκονται μαζί του είναι είτε τραυματισμένοι βαριά είτε νεκροί, ενώ γύρω από το όχημα ακούγεται ένας διαρκής καταιγισμός πυρών. Κι ενώ η τηλεφωνική γραμμή διακόπτεται κάθε τόσο και η μικρή Χιντ δυσκολεύεται να μιλήσει καθαρά, μια επιχείρηση επείγουσας διάσωσης ξεκινάει. Είναι όμως τόσο περίπλοκη και χρονοβόρα η διαδικασία εξασφάλισης άδειας για τη διέλευση του ασθενοφόρου από τον κοντινότερο σταθμό ως το καθηλωμένο αυτοκίνητο, που οι ώρες περνούν και οι απεγνωσμένοι υπάλληλοι αρχίζουν να διαπληκτίζονται μεταξύ τους για το αν πρέπει ή όχι να παραβιάσουν το πρωτόκολλο.
Το ψυχολογικό θρίλερ της διπλά υποψήφιας για Όσκαρ (διεθνούς ταινίας και ντοκιμαντέρ) Τυνήσιας σκηνοθέτριας, βραβευμένο με Αργυρό Λιοντάρι στο Φεστιβάλ Βενετίας, διαθέτει έναν καταιγιστικό ρυθμό και μια συναρπαστική εξέλιξη που ορκίζεσαι πως στρογγυλεύει σεναριακά τα γεγονότα για να δημιουργήσει σασπένς και αγωνία. Κι όμως, με ένα ευρηματικό σκηνοθετικό τρικ, εκείνη μας αποδεικνύει πως η ζωή είναι πιο κινηματογραφική από το ίδιο το σινεμά. Η Μπεν Χανία αναμειγνύει ντοκιμαντέρ και μυθοπλασία με υποδειγματική μαεστρία (ακούμε μόνο την ηχογραφημένη, αληθινή φωνή της Χιντ Ρατζάμπ χωρίς ποτέ να τη βλέπουμε), αφηγείται με ένταση που κόβει την ανάσα και αξιοποιεί την ψυχολογία των χαρακτήρων της για να περιγράψει τον παραλογισμό μιας “εμπόλεμης” κατάστασης, που ξεκινάει από τις εν ψυχρώ δολοφονίες αθώων και φτάνει ως την απάνθρωπη γραφειοκρατία η οποία συνοδεύει το “διεθνές δίκαιο”.
Το αποτέλεσμα είναι ένα σπαρακτικό καφκικό αδιέξοδο, υπαρξιακό, πολιτικό και ιστορικό, που δεν μπορεί να αφήσει κανέναν ασυγκίνητο. Καθ’ όλη σχεδόν τη διάρκειά της, η ταινία το αναδεικνύει χωρίς να πέφτει στην παγίδα του εκβιαστικού μελοδράματος, το οποίο θα κάνει την -ευτυχώς όχι καταστροφική- εμφάνισή του στις εικόνες που ακολουθούν το “αυθεντικό”, πρώτο κινηματογραφικό φινάλε.
Δευτέρα 6 Απριλίου 2026 στις 19.30
στέκι Λαϊκής Συνέλευσης Γκύζη-Πολυγώνου
Ι. Σούτσου 62
(λεωφορείο 046)

Ο Μεγαλέξαντρος στα Εξάρχεια
2026-04-07 20:00 - 22:00 | Αυτοδιαχειριζόμενο Στέκι Πέρασμα Εξάρχεια, Ζωοδόχου Πηγής 95-97 & Ισαύρων, Αθήνα, Αττική, Greece
Με αφορμή την ανάγνωση του έργου του Αλμπέρ Καμύ Ο Εξεγερμένος Άνθρωπος. Η Ομάδα Αυτομόρφωσης προβάλλει την ταινία του Θόδωρου Αγγελόπουλου Ο Μεγαλέξαντρος (1980)
Τρίτη 7/4 στις 20:00
Αυτοδιαχειριζόμενο Στέκι Πέρασμα
(πρώην Αυτόνομο Στέκι)
Ζωοδόχου Πηγής 95-97 & Ισαύρων
Εξάρχεια

Coexistence, My Ass στο Τρισέ
2026-04-08 19:30 - 21:30 | Ελεύθερος Κοινωνικός Χώρος Trise – Σύνταγμα, Κολοκοτρώνη 31, Αθήνα, Αττική, Greece
Προβολή & Συζήτηση: Συνύπαρξη, λέμε τώρα! (2025)
Coexistence, My Ass της Amber Fares την Τετάρτη 8/4/2026 – 19:30 στο TRISE (Κολοκοτρώνη 31, Σύνταγμα). Ταινία με αγγλικούς υπότιτλους.
Από το 2019 έως το 2024 το ντοκιμαντέρ της Amber Fares ακολουθεί τη ζωή της Noam Shuster Eliassi, Ισραηλινής stand-up κωμικού και ακτιβίστριας που αγωνίζεται για μια δίκαιη ειρήνη με τους Παλαιστινίους καθώς η πολιτική και κοινωνική πραγματικότητα γύρω της καταρρέει. Με όχημα το αιχμηρό της χιούμορ και μια βαθιά προσωπική αφήγηση, η Noam μιλά για το τι σημαίνει να μεγαλώνεις και να ζεις στο Ισραήλ διεκδικώντας ισότητα και συνύπαρξη. Έχοντας μεγαλώσει στο μικτό χωριό Neve Shalom / Wahat al-Salam, ένα από τα ελάχιστα παραδείγματα εβραϊκο-παλαιστινιακής συνύπαρξης, η εμπειρία της έρχεται σε έντονη αντίθεση με την κυρίαρχη πραγματικότητα. Καθώς εξελίσσονται γεγονότα όπως η πανδημία, η πολιτική αστάθεια στο Ισραήλ και η βία μετά τις επιθέσεις της 7ης Οκτωβρίου 2023 και τον πόλεμο στη Γάζα, η φωνή της γίνεται ολοένα και πιο περιθωριοποιημένη στο εσωτερικό ενώ βρίσκει απήχηση σε νεότερα και αραβόφωνα κοινά.
Συνδυάζοντας αρχειακό υλικό, αποσπάσματα από τις παραστάσεις της και προσωπικές καταγραφές, το φιλμ εξετάζει τη σχέση μεταξύ πολιτικής, ταυτότητας και καθημερινής ζωής, θέτοντας εκ νέου το ερώτημα της συνύπαρξης ως ένα ανοιχτό και συχνά αντιφατικό πολιτικό διακύβευμα.
Σας καλούμε σε μια συλλογική προβολή και συζήτηση.
Screening & Discussion: Coexistence, My Ass! (2025) by Amber Fares Wednesday 8/4/2026 – 19:30 on TRISE (Kolokotroni 31, Syntagma). Film with English subtitles.
From 2019 to 2024 Amber Fares’ documentary follows the life of Noam Shuster Eliassi, an Israeli stand-up comedian and activist advocating for a just peace with Palestinians as the political and social reality around her unravels. Through sharp humor and an intensely personal narrative Noam reflects on what it means to grow up and live in Israel while insisting on equality and coexistence. Raised in the mixed Jewish-Palestinian village of Neve Shalom / Wahat al-Salam, one of the few sustained examples of coexistence, her experience stands in stark contrast to dominant realities. As events unfold including the pandemic, political instability in Israel and the violence following the October 7 2023 attacks and the war in Gaza, her voice becomes increasingly marginalized domestically while gaining resonance among younger and Arabic-speaking audiences.
Blending archival footage, excerpts from her performances and personal video diaries, the film explores the intersections of politics, identity and everyday life, reframing coexistence as a contested and unresolved political question.
We invite you to a collective screening and discussion.

Προβολή Cesare deve morire
2026-04-09 20:30 - 22:30 | Προσφυγικές Πολυκατοικίες Λεωφόρου Αλεξάνδρας Αθήνα, Αριστοτέλους Κούζη, Αθήνα, Αττική, 11522, Greece
Προβολή Ντοκιμαντέρ “Cesare deve morire”
Την Πέμπτη 9/4 στις 20:30 στο Κιόσκι των Προσφυγικών (Λ. Αλεξάνδρας & Κούζη) θα προβληθεί το ντοκιμαντέρ “Cesare deve morire”, σκηνοθετημένο απο τους αδερφούς Paolo και Vittorio Taviani το 2012. Η ταινία έχει διάρκεια 1 ώρα και 18 λεπτά και έχει αγγλικούς υπότιτλους. Ένα υβριδικό έργο μεταξύ ντοκιμαντέρ και μυθοπλασίας για ενα θεατρικό εργαστήρι που διοργανώνεται στη φυλακή Rebibbia της Ρώμης, όπου κάθε χρόνο οι κρατούμενοι κάνουν πρόβες για έργα του Σαίξπηρ. Οι πρόβες και η τελική παράσταση του «Ιουλίου Καίσαρα» εναλλάσσονται με την καθημερινότητα των κρατουμένων. Η Δομή Σινεμά επίσης οργανώνει προβολές για παιδιά κάθε Σάββατο στις 19.00 στο Στέκι των Κατειλημμένων Προσφυγικών (Κούζη & Τριχωνίδος).
Συνέλευση Κατειλημμένων Προσφυγικών (ΣΥ.ΚΑ.ΠΡΟ)
Μail: sykapro_squat@riseup.net
Blog: sykaprosquat.noblogs.org
Instagram : @sykapro
Twitter: @Prosfygika
Documentary Projection “Cesare deve morire”
On Thursday 9/4 at 20:30 at the Kioski of Prosfygika (L. Alexandras & Kouzi) the documentary “Cesare deve morire” will be screened, directed by Paolo and Vittorio Taviani brothers in 2012 . The duration is 1 hour and 18 minutes and it has english subtitles. “Docufiction about the theater workshop organized by director Fabio Cavalli in Rome’s Rebibbia prison, where he rehearses Shakespeare plays with the inmates. The rehearsals and the final performance of ‘Julius Caesar’ alternate with the daily lives of the prisoners.” Furthermore, the Cinema Structure organizes movie screenings for children every Saturday at 19.00 at the Steki of Squatted Prosfygika (Kouzi & Trichonidos).
Assembly of Squatted Prosfygika (SY.KA.PRO.)
Μail: sykapro_squat@riseup.net
Blog: sykaprosquat.noblogs.org
Instagram: @sykapro
Twitter: @Prosfygika

Perfect Blue στην Πετρούπολη
2026-04-09 21:00 - 23:00 | Κοινωνικός χώρος Βοτανικός Κήπος Πετρούπολη, Κεφαλληνίας 14, Πετρούπολη, Αττική, Greece
Προβολή ταινίας: Perfect Blue
Οι ταινίες του Απριλίου από την ομάδα Cine De Vot:
Πέμπτη 2/4 (21:00): IL Postino
Πέμπτη 9/4 (21:00): Perfect Blue
Πέμπτη 16/4 (21:00): Left-Handed Girl
Πέμπτη 23/4 (21:00): Nueve Reinas
Πέμπτη 30/4 (21:00): The Fool
Ωρα Προσέλευσης: 20:40
Ωρα Εναρξης: 21:00
Στο πλαίσιο των εξωστρεφών δράσεων του Βοτανικού Κήπου δημιουργήθηκε πριν 16 χρόνια η κινηματογραφική ομάδα Cine de Vot, η οποία αποτελεί οργανικό κομμάτι του χώρου. Είναι η ομάδα που αγάπησε το “φωτεινό σκοτάδι” ή αλλιώς τον κινηματογράφο. Μέσω της Cine de Vot στοχεύουμε στη δημιουργία μιας αμφίδρομης σχέσης ανάμεσα στο θεατή και το έργο που προβάλλεται , σκοπός μας επίσης είναι οι ταινίες που επιλέγουμε να μας μεταφέρουν σε νοερά ταξίδια, να ταυτιστούμε ή να συγκρουστούμε μαζί τους και να διευρύνουμε τους ορίζοντες μας μέσω της συζήτησης. Η κινηματογραφική ομάδα του Cine De Vot σας προσκαλεί όλες και όλους να μοιραστούμε την εμπειρία ταινιών της επιλογής μας. Ραντεβού κάθε Πέμπτη στις 9μμ. Κλείνουμε τα φώτα κι αρχίζει το ταξίδι στην έβδομη τέχνη!
Ε.Κ.Χ. Βοτανικός Κήπος
Κεφαλληνίας 14, Πετρούπολη
Πρόσβαση με τα Λεωφορεία:
700 από σταθμό Ανθούπολη (στάση “Καμινιώτη”)
747 από σταθμό Ανθούπολη (στάση “3η περιφερειακή”)
Α11, Β11 από σταθμό Αττικής (στάση “Καμινιώτη”)

Tekkonkinkreet στον Μπερντέ
2026-04-09 21:00 - 23:00 | Αυτοδιαχειριζόμενος κοινωνικός χώρος Μπερντές, Αράδου 55, Αθήνα, Αττική, Greece
Προβολή ταινίας “Tekkonkinkreet” (2006) των Hiroaki Andô & Michael Arias
Την ερχόμενη Πέμπτη 9/4 στις 21:00, ο Σινέ-Μπερντές προβάλλει την ταινία “Tekkonkinkreet” (2006) των Hiroaki Andô & Michael Arias.
Λίγα λόγια για την ταινία: Η ιστορία δύο ορφανών που προσπαθούν να εμποδίσουν τη Γιακούζα και τους ποικίλους βίαιους και διεφθαρμένους συμμάχους τους να καταλάβουν την πόλη τους.
Λίγα λόγια και για την ομάδα μας: Σε μια εποχή που η ακρίβεια καταπιέζει όλες τις πτυχές της ζωής μας, η επαφή με την τέχνη του κινηματογράφου αποτελεί πλέον ένα ακριβό χόμπι. Κόντρα σε λογικές κέρδους προτάσσουμε μια συλλογική εμπειρία θέασης χωρίς αντίτιμο. Κάθε Πέμπτη ο Μπερντές μετουσιώνεται σε ένα σινεμά από εμάς για εμάς. Με το πέρας της προβολής καθόμαστε και κουβεντιάζουμε, διότι όταν μοιραζόμαστε τα συναισθήματα και τις σκέψεις μας για μια ταινία δεν την ξεχνάμε ποτέ! Προσκαλούμε όσα μοιράζονται την ίδια αγάπη για την έβδομη τέχνη να συμμετέχουν ενεργά στην πραγματοποίηση των αυτοοργανωμένων προβολών, και να στηρίζουν τον χώρο με την παρουσία τους.
• Η ταινία ξεκινάει στις 21:15.
• Μετά από κάθε προβολή ακολουθεί συζήτηση.
• Πρόσβαση 220/221 (6η Ιλισίων)
• Στον χώρο λειτουργεί κινηματικό βιβλιοπωλείο και δανειστική βιβλιοθήκη.
Σας περιμένουμε κάθε Πέμπτη στις 21:00.

Story of Judas στο Τρισέ
2026-04-12 19:30 - 21:30 | Ελεύθερος Κοινωνικός Χώρος Trise – Σύνταγμα, Κολοκοτρώνη 31, Αθήνα, Αττική, Greece
Προβολή & Συζήτηση: Η Ιστορία του Ιούδα (2015) Histoire de Judas του Rabah Ameur-Zaïmeche
Κυριακή 12/4/2026 – 19:30
TRISE (Κολοκοτρώνη 31, Σύνταγμα)
Ταινία με αγγλικούς υπότιτλους
Η ταινία επιστρέφει στις τελευταίες ημέρες του Ιησού μέσα από τη μορφή του Ιούδα, μετατοπίζοντας το βλέμμα από τη γνωστή αφήγηση της προδοσίας προς μια πιο σύνθετη, ανθρώπινη και πολιτική σχέση. Τοποθετημένη στην Ιουδαία υπό ρωμαϊκή κατοχή, η ταινία παρουσιάζει τον Ιούδα όχι ως μονοδιάστατο προδότη αλλά ως κοντινό μαθητή, σύντροφο και μάρτυρα, παγιδευμένο σε έναν κόσμο που καθορίζεται από την εξουσία, την πίστη και τη διαμάχη γύρω από το πώς διασώζονται οι λέξεις, οι πράξεις και η μνήμη. Με αυστηρή φόρμα και λιτή εικονοποιία, η ταινία απομακρύνεται από το θέαμα του βιβλικού έπους και επιμένει σε ένα σκληρό, ανθρώπινο πορτρέτο. Σε αυτή την εκδοχή, τα Πάθη γίνονται όχι μόνο θρησκευική αφήγηση αλλά και πεδίο σύγκρουσης γύρω από την ερμηνεία, την αυθεντία και τη συγκρότηση του δόγματος. Επαναφέροντας τον Ιούδα στο κέντρο, η ταινία ανοίγει χώρο για μια διαφορετική ανάγνωση της εγγύτητας, της αφοσίωσης και της κατηγορίας. Σας καλούμε σε μια συλλογική προβολή και συζήτηση.
Screening & Discussion: Story of Judas (2015) Histoire de Judas by Rabah Ameur-Zaïmeche
Sunday 12/4/2026 – 19:30
TRISE (Kolokotroni 31, Syntagma)
Film with English subtitles
The film revisits the final days of Jesus through the figure of Judas, shifting attention away from the familiar image of betrayal toward a more intimate and politically charged relationship. Set in Roman-occupied Judea, the film presents Judas not as a one-dimensional villain but as a loyal disciple, companion and witness, caught within a world shaped by power, faith and the struggle over how words, acts and memory are preserved. Shot with stark simplicity and an austere visual language, the film refuses the spectacle of biblical epic in favor of a severe and human portrait. In this retelling, the Passion becomes not only a religious narrative but also a conflict over interpretation, authority and the making of doctrine. By re-centering Judas, the film opens space for another reading of proximity, devotion and accusation. We invite you to a collective screening and discussion.
